Zápisnica zo stretnutia sekcie pre životné poistenie a zaistenie
15. 05. 2025
1. Schválenie zápisnice zo stretnutia sekcie zo dňa 22.10.2024

2. Právo na zabudnutie pre onkologických pacientov/Štandard k RTBF
Na stretnutí sekcie prebehla diskusia k jednotlivým otvoreným bodom v Štandarde, pričom na doriešenie ostali nasledovné záležitosti: 
· Zjednotenie pojmov, hlavne doplniť pojem „členské poisťovne“
· Pojem „hypotekárny úver“ upraviť podľa platnej legislatívy 

Zároveň bola členom posunutá aj informácia z Insurance Europe o tom, že v rámci Európskej komisie bola založená skupina odborníkov ku kardiologickým ochoreniam, a je možné predpokladať, že budú mať podobné požiadavky ako zástupcovia onkologických organizácií. 
Úloha SLASPO: 
· Členom sekcie poslať upravenú verziu Štandardu so zapracovanými návrhmi

3. Dohľadanie poistných zmlúv po zomrelých 
Členom SLASPO bolo referované rozhodnutie prezídia o tom, že tejto téme sa aktuálne nebudeme venovať. Otvorenie tejto úlohy v budúcnosti nevylučujeme. 

4. Metodika k IŽP od NBS
Členom SLASPO bola podaná informácia o komunikácii s NBS, pričom odozva na požiadavku zo strany NBS zatiaľ neprišla. 
Úloha SLASPO: 
· Opätovne urgovať NBS s požiadavkou k metodike k IŽP

5. Value for money 
· Mail na NBS bol odoslaný 11.2.2025, zatiaľ stále bez odozvy
· Na stretnutí odznela informácia, že NBS vykonáva k téme VfM a IŽP dohľad
· Podľa informácií členov SLASPO sa NBS ani EIOPA nechystajú stanovovať benchmarky
Úloha SLASPO: 
· Urgencia mailových požiadaviek na NBS

6. Transpozícia smernice 2023/2225 z 18. októbra 2023 o zmluvách o spotrebiteľskom úvere, v SR aktuálne Legislatívny proces LP/2025/44 v stave vyhodnocovania pripomienkového konania, účinnosť 20. novembra 2026. 
· Na stretnutí boli k téme zo strany SLASPO podané informácie, ktoré SLASPO získala zo strany ČAP a Insurance Europe
Úloha SLASPO:
· SLASPO bude tému ďalej sledovať a posielať na členov sekcie prípadné nové informácie 



7. Zákon o prístupe zdravotne znevýhodnených k fin. službám (351/2022 Z.z.)
· Do SLASPO bol doručený list z Úradu komisára pre osoby so zdravotným postihnutím, v ktorom nás vyzvali na odpoveď k otázkam týkajúcim sa plnenia požiadaviek na prístupnosť finančných služieb. Na základe tohto listu je možné predpokladať, že povinným subjektom pre tento zákon sú aj poisťovne. 
· V 24. týždni má prebehnúť na Úrade komisára diskusia za okrúhlym stolom
Úloha SLASPO: 
· Informovať členov životnej sekcie o výstupoch z okrúhleho stola 
· V súvislosti s touto transpozíciou sa informovať v NBS, či neplánujú pre odborné vzdelávanie zmeny pre zdravotne postihnuté osoby /napr. predĺženie času na vykonanie testu a pod./

8. Zmena v spôsobe hlásenia o úmrtí
· Dňa 19. 2. 2025 prebehlo v priestoroch SLASPO stretnutie s Úradom pre dohľad nad zdravotnou starostlivosťou, kde nám zástupcovia úradu priblížili svoju snahu zjednodušiť prístup k tlačivu hlásenia o úmrtí. 
· Posledná informácia z Úradu pre dohľad nad zdravotnou starostlivosťou je zo dňa 15. 4. 2025 a jej znenie je: „finalizujeme technické riešenie, je to už len otázka dní a prístupy sa zjednodušia“. 
Úloha SLASPO: 
· V prípade posunu v téme informovať členov životnej sekcie 

9. Memorandum k téme ESG 
· Členom životnej sekcie bola podaná informácia, že Memorandum k ESG má finálnu podobu a je pripravené na schvaľovanie na najbližšie Prezídium a Zhromaždenie SLASPO, ktoré bude 22. 5. 2025 

10. Workshop zo strany Sociálnej poisťovne 
· Zo Sociálnej poisťovne sme k žiadosti o seminár ku konkrétnym témam dostali odpoveď, že z dôvodu pracovnej vyťaženosti zamestnancov Sociálnej poisťovne aktuálne nie je možné zorganizovať workshop.
Úloha SLASPO:
· Opätovne požiadať Sociálnu poisťovňu, nakoľko téma je pre členské poisťovne dôležitá
 
11. Fórum poisťovníctva – 28. 5. 2025, Pontón, https://www.forumpoistovnictva.sk/
· Členom životnej sekcie bola podaná informácia o blížiacom sa termíne Fóra poisťovníctva, ktorého téma je zmena klímy

Ďalšie témy, ktoré neboli súčasťou programu: 
· V novembri uplynie 2-ročné obdobie predsedu sekcie, na najbližšom stretnutí sekcie preto prebehne voľba predsedu Sekcie pre životné poistenie a zaistenie
· V rámci možností sa skontaktovať s NBS a požiadať o usmernenia napr. k IŽP, VfM a pod., ktoré sú pre poisťovne veľmi dôležité

